Шарапова с още една експресна победа, Кузнецова отпадна : TennisKafe
Тенис оказион НачалоWTAМария Шарапова Шарапова с още една експресна победа, Кузнецова отпадна WTA | Мария Шарапова
януари 20, 2016 03:28
от slavi Australian Open, II кръг
Мария Шарапова – Алиаксандра Саснович 6-2 6-1
Мария Шарапова и днес свърши бързо работата си на корта със смазващо 6-2 6-1 за 72 минути над Алиаксандра Саснович. На старта рускинята отнесе и Нио Хибино с 6-1 6-3, като се нуждаеше от 2 минути повече, а днес още една съперничка не беше пожалена.
„Досега не се бях изправяла срещу тази противничка и подобен сблъсък винаги крие опасности, но се справих“, заяви Шарапова. Вярно, тя до момента нямаше директен двубой със Саснович, но пък за тренировките на беларускинята се грижи Владимир Волчков, който преди това беше в щаба на световната №5, така че Мария със сигурност е имала известна идея, какво да очаква на корта днес.
Шарапова завърши двубоя с 22 уинъра и 24 непредизвикани грешки, докато при Саснович тези числа бяха 6 срещу 18. Мария проби рано и си подсигури аванс от 3-0, а нататък последва серия от пет поредни брейка до крайното 6-2 в нейна полза.
Световната №5 отново потегли с 3-0 и след почивката, когато беларускинята за първи и единствен път в мача успя да удържи сервис гейма си. След това Шарапова наниза още три поредни гейма и в трети кръг очаква Лоурън Дейвис, която продължи напред след отказване на Магдалена Рибарикова в началото на втория сет.
Светлана Кузнецова – Катерина Бондаренко 1-6 5-7
Светлана Кузнецова се присъедени към вече сериозно набъбналия списък с изненадващи отпадания в Мелбърн след 1-6 5-7 от Катерина Бондаренко. Рускинята пристигна на Australian Open като една от най-опасните съпернички, след като отстрани Симона Халеп по пътя към титлата в Сидни, но ето, че вече е извън турнира.
За сравнение, Бондаренко отпадна в първия кръг на квалификациите в Хобарт, само че днес именно тя напусна корта като победителка. Украинката измъкна пробив още във втория гейм на двубоя след цели 20 разигравания и пет пропуснати шанса. Бондаренко продължи да сервира уверено, а при 4-1 дублира брейка и затвори сета с четири поредни точки на свой начален удар.
Украинката доминираше в първата половина на втората част и с два пробива си подсигури аванс от 4-1. Кузнецова веднага върна единия, а при 4-5 оцеля в мача с още един брейк (този път на нула) за 5-5. Бондаренко обаче обезсмисли усилията на съперничката си, защото проби моментално за 6-5 и приключи спора на свой сервис. Украинката очаква Белинда Бенчич, която мина с 6-3 6-3 през Тимеа Бабош.
Тагове: Australian Open, Алиаксандра Саснович, мария шарапова	Tenniskafe.com предупреждава, че модераторите на сайта трият коментари, които съдържат обидни квалификации, нецензурни думи, обиди по расов, етнически, религиозен, полов или сексуален признак, както и коментарите, които са на латиница. Не се допускат коментари, които съдържат спам, както и такива с главни букви. Не се допускат опити за реклама без знанието и разрешението на администраторите на сайта.
Джуди Мъри била сигурна, че Анди ще вземе златото
август 15, 2016 10:25 pm
Поздрав между двама големи шампиони
март 18, 2016 1:07 pm
Топ поставената Свитолина вече е на 1/4-финал в Тайпе
февруари 2, 2017 11:07 am
Марин Чилич обяви кой ще е новият му треньор
август 17, 2016 10:46 am